Stephen Stills solodebuterte i 1970 med albumet , hvor han fikk en hit med sangen «Love the One You're With». Året etter fulgte han opp med , med blant annet sangen «Change Partners». Samme år dannet han også gruppen Manassas, sammen med blant andre Chris Hillman fra The Byrds. Gruppen ga ut to album innen den ble oppløst i 1973 og Stills fortsatte som soloartist. På midten av 1970-tallet dannet han og Neil Young The Stills-Young Band, kanskje inspirert av Crosby og Nashs vellykkede duo Crosby & Nash. De spilte bare inn et album, i 1976. De startet også en turné, men Young hoppet av etter noen forestillinger. Stills har innemellom gjenforeningene av Crosby, Stills & Nash (& Young) siden gitt ut en rekke soloalbum, den siste er fra 2005.